Document ID: /roh_data/filtered/fineweb-2-filterrobots_roh.jsonl.gz/20618

L’augment saja necessari perquai ch’ils custs da mantegnair la rait da vias naziunala creschian, argumentescha il Cussegl federal. Plinavant sa sbassan las entradas perquai ch’ils autos dovran damain carburant. Tenor la chombra pitschna duain ils automobilists vegnir schanegiads.
Oriundamain aveva il Cussegl federal proponì 15 raps per liter. En la consultaziun aveva quai però procurà per critica, uschia ch'il Cussegl federal ha per il prim proponì in augment da 6 raps. Il supplement era vegnì augmentà l'ultima giada il 1974.
Iniziaiva da la vatga da latg
La debatta davart la finanziaziun dal fond per vias es numnadamain stada bullada da l'iniziativa da la vatga da latg, davart la quala il pievel svizzer decida anc quest onn. Sut il stritg vul l’iniziativa che la Confederaziun impunda 1,5 milliardas francs l'onn per las vias.
La fatschenta va ussa enavos en il Cussegl naziunal.
RR novitads 14:00
Il NAF
Il mantegniment da las vias naziunalas duai vegnir reglà cun in fond. Davos quel sa zuppan differentas mesiras da finanziaziun: Il supplement sin petroli (2 milliardas), las entradas da la vignetta (320 milliuns) e da la taxa d'import d'autos (375 miliuns). Senza novas funtaunas d'entradas smanatscha a partir dal 2017 ina fora da finanziaziun.